钦定古今图书集成/理学汇编/字学典/第051卷 > 《唐张怀瓘书断》 > 《籀文》
## 钦定古今图书集成/理学汇编/字学典/第051卷 > 《唐张怀瓘书断》 > 《籀文》

按《籀文》者，周太史史籀所作也。与古文大篆小异。后
人以名称书，谓之籀文。《七略》曰：“史籀者，周时史官教
学童书也，与孔氏壁中古文体异，甄酆定六书，二曰
奇字”是也。其迹有石鼓文存焉。盖讽宣王畋猎之所
作，今在陈仓。李斯《小篆》，兼采其意。史籀即籀文之祖
也。